appianus.mithridatica 7.48
καὶ Χῖοι μὲν ὧδε ἐπεπράχεσαν , Ζηνόβιον δὲ Ἐφέσιοι μετὰ στρατιωτῶν προσιόντα ἐκέλευον ἐξοπλίσασθαί τε παρὰ ταῖς πύλαις καὶ σὺν ὀλίγοις ἐσελθεῖν . ὁ δʼ ὑπέστη μὲν ταῦτα , καὶ ἐσῆλθε πρὸς Φιλοποίμενα τὸν πατέρα Μονίμης τῆς ἐρωμένης Μιθριδάτου , ἐπίσκοπον Ἐφεσίων ἐκ Μιθριδάτου καθεστηκότα , καὶ συνελθεῖν οἱ τοὺς Ἐφεσίους ἐς ἐκκλησίαν ἐκήρυττεν . οἱ δὲ οὐδὲν χρηστὸν ἔσεσθαι παρʼ αὐτοῦ προσδοκῶντες ἐς τὴν ἐπιοῦσαν ἀνέθεντο , καὶ νυκτὸς ἀλλήλους ἀγείραντές τε καὶ παρακαλέσαντες , Ζηνόβιον μὲν ἐς τὸ δεσμωτήριον ἐμβαλόντες ἔκτειναν , καὶ τὰ τείχη κατεῖχον , καὶ τὸ πλῆθος συνελόχιζον , καὶ τὰ ἐκ τῶν ἀγρῶν συνέλεγον , καὶ τὴν πόλιν ὅλως διὰ χειρὸς εἶχον . ὧν πυνθανόμενοι Τραλλιανοὶ καὶ Ὑπαιπηνοὶ καὶ Μεσοπολῖται καί τινες ἄλλοι , τὰ Χίων πάθη δεδιότες , ὅμοια τοῖς Ἐφεσίοις ἔδρων . Μιθριδάτης δʼ ἐπὶ μὲν τὰ ἀφεστηκότα στρατιὰν ἐξέπεμπε , καὶ πολλὰ καὶ δεινὰ τοὺς λαμβανομένους ἔδρα · δείσας δὲ περὶ τοῖς λοιποῖς τὰς πόλεις τὰς Ἑλληνίδας ἠλευθέρου , καὶ χρεῶν ἀποκοπὰς αὐτοῖς ἐκήρυσσε , καὶ τοὺς ἐν ἑκάστῃ μετοίκους πολίτας αὐτῶν ἐποίει καὶ τοὺς θεράποντας ἐλευθέρους , ἐλπίσας , ὅπερ δὴ καὶ συνηνέχθη , τοὺς κατάχρεως καὶ υετοίκους καὶ θεράποντας , ἡγουμένους ἐν τῇ Μιθριδάτου ἀρχῇ βεβαίως τὰ δοθέντα αὐτοῖς ἕξειν , εὔνους αὑτῷ γενήσεσθαι . Μυννίων δὲ καὶ Φιλότιμος οἱ Σμυρναῖοι καὶ Κλεισθένης καὶ Ἀσκληπιόδοτος οἱ Λέσβιοι , βασιλεῖ γνώριμοι πάντες , ὁ δὲ Ἀσκληπιόδοτος αὐτὸν καὶ ξεναγήσας ποτέ , ἐπιβουλὴν ἐπὶ τὸν Μιθριδάτην συνετίθεσαν · ἧς αὐτὸς ὁ Ἀσκληπιόδοτος μηνυτὴς ἐγένετο , καὶ ἐς πίστιν ὑπὸ κλίνῃ τινὶ παρεσκεύασεν ἀκοῦσαι τοῦ Μυννίωνος . ἁλούσης δὲ τῆς ἐπιβουλῆς οἱ μὲν αἰκισθέντες ἐκολάσθησαν , ὑποψία δʼ ἐς τὰ ὅμοια πολλοὺς κατεῖχεν . ὡς δὲ καὶ Περγαμηνῶν τὰ αὐτὰ βουλεύοντες ὀγδοήκοντα ἄνδρες ἑάλωσαν , καὶ ἐν ἄλλαις πόλεσιν ἕτεροι , ζητητὰς ὁ Μιθριδάτης πανταχοῦ περιέπεμπεν , οἵ , τοὺς ἐχθροὺς ἐνδεικνύντων ἑκάστων , ἔκτειναν ἀμφὶ τοὺς χιλίους καὶ ἑξακοσίους ἄνδρας . ὧν οἱ κατηγορήσαντες οὐ πολὺ ὕστερον οἱ μὲν ὑπὸ Σύλλα ληφθέντες διεφθάρησαν , οἱ δὲ προανεῖλον ἑαυτούς , οἱ δʼ ἐς τὸν Πόντον αὐτῷ Μιθριδάτῃ συνέφευγον .
Lemmas: καί Χῖος μέν ὧδε πράσσω , Ζηνόβιος δέ Ἐφέσιος μετά στρατιώτης προσέρχομαι κελεύω ἐξοπλίζω τε παρά ὁ πύλη καί σύν ὀλίγος εἰσέρχομαι . ὁ δέ ὑφίστημι μέν οὗτος , καί εἰσέρχομαι πρός Φιλόποιμεν ὁ πατήρ Μονίμη ὁ ἐράω Μιθριδάτης , ἐπίσκοπος Ἐφέσιος ἐκ Μιθριδάτης καθίστημι , καί συνέρχομαι ἕ ὁ Ἐφέσιος εἰς ἐκκλησία κηρύσσω . ὁ δέ οὐδείς χρηστός εἰμί παρά αὐτός προσδοκάω εἰς ὁ ἐπέρχομαι ἀνατίθημι , καί νύξ ἀλλήλων ἀγείρω τε καί παρακαλέω , Ζηνόβιος μέν εἰς ὁ δεσμωτήριον ἐμβάλλω κτείνω , καί ὁ τεῖχος κατέχω , καί ὁ πλῆθος συλλοχίζω , καί ὁ ἐκ ὁ ἀγρός συλλέγω , καί ὁ πόλις ὅλος διά χείρ ἔχω . ὅς πυνθάνομαι Τραλλιανός καί Ὑπαιπηνός καί Μεσοπολίτης καί τις ἄλλος , ὁ Χῖος πάθος δείδω , ὅμοιος ὁ Ἐφέσιος δράω . Μιθριδάτης δέ ἐπί μέν ὁ ἀφίστημι στρατιά ἐκπέμπω , καί πολύς καί δεινός ὁ λαμβάνω δράω · δείδω δέ περί ὁ λοιπός ὁ πόλις ὁ Ἑλληνίς ἐλευθερόω , καί χρέος ἀποκοπή αὐτός κηρύσσω , καί ὁ ἐν ἕκαστος μέτοικος πολίτης αὐτός ποιέω καί ὁ θεράπων ἐλεύθερος , ἐλπίζω , ὅς δή καί συμφέρω , ὁ κατάχρεος καί υέτοικος καί θεράπων , ἡγέομαι ἐν ὁ Μιθριδάτης ἀρχή βέβαιος ὁ δίδωμι αὐτός ἔχω , εὔνους ἑαυτοῦ γίγνομαι . Μυννίων δέ καί Φιλότιμος ὁ Σμυρναῖος καί Κλεισθένης καί Ἀσκληπιόδοτος ὁ Λέσβιος , βασιλεύς γνώριμος πᾶς , ὁ δέ Ἀσκληπιόδοτος αὐτός καί ξεναγέω ποτέ , ἐπιβουλή ἐπί ὁ Μιθριδάτης συντίθημι · ὅς αὐτός ὁ Ἀσκληπιόδοτος μηνυτής γίγνομαι , καί εἰς πίστις ὑπό κλίνη τις παρασκευάζω ἀκούω ὁ Μυννίων . ἁλίσκομαι δέ ὁ ἐπιβουλή ὁ μέν αἰκίζω κολάζω , ὑποψία δέ εἰς ὁ ὅμοιος πολύς κατέχω . ὡς δέ καί Περγαμηνός ὁ αὐτός βουλεύω ὀγδοήκοντα ἀνήρ ἁλίσκομαι , καί ἐν ἄλλος πόλις ἕτερος , ζητητής ὁ Μιθριδάτης πανταχοῦ περιπέμπω , ὅς , ὁ ἐχθρός ἐνδείκνυμι ἕκαστος , κτείνω ἀμφί ὁ χίλιοι καί ἑξακόσιοι ἀνήρ . ὅς ὁ κατηγορέω οὐ πολύς ὕστερον ὁ μέν ὑπό Σύλλας λαμβάνω διαφθείρω , ὁ δέ προαναιρέω ἑαυτοῦ , ὁ δέ εἰς ὁ Πόντος αὐτός Μιθριδάτης συμφεύγω .